Author: Mati
Last saved by: Asta Urb
Company: Haapsalu Linnavalitsus

K O R R A L D U S         

Haapsalu,								11.juuli 2006 nr 565

Kasutusloa väljaandmine apteegiruumidele
kauplus-büroo hoones Jaama 13

Läbi vaadanud 10.07.2006 Haapsalu Linnavalitsusele Osaühing Viitmaa IPF (registrikood 10702022, asukoha aadress Jaama 17, 90507 Haapsalu) poolt esitatud kirjaliku taotluse Haapsalu linnas Jaama 13 apteegiruumidele kauplus-büroohoones kasutusloa saamiseks ning juhindudes ehitusseaduse §§ 32-37, § 72, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, § 31, Haapsalu põhimääruse § 35 lg 1 p 2, § 63 ja haldusmenetluse seadusest Haapsalu Linnavalitsus

k o r r a l d a b :

1.	Anda välja kasutusluba apteegiruumidele kauplus-büroohoones Jaama 13, Haapsalu (omanik Osaühing Viitmaa IPF).
2.	Korraldus teha teatavaks OÜ-le Viitmaa IPF korralduse koopia saatmisega posti teel (Jaama 13, 90507 Haapsalu), maakorraldusosakonna juhatajale (A. Ulm) ja ehitusjärelevalveinsenerile (M. Jets) koopia üleandmisega allkirja vastu.
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest.

Teet Kallasvee
Linnapea			Erko Kalev
			Linnasekretär